Diari Oficial de la Generalitat Valenciana


Sumari del DOGV 7589, del 10-08-2015 (2015/6944)

Informació pública de la Resolució de 28 d'abril de 2015, de l'Alcaldía, relativa a declaració d'incompliment de l'obligació d'edificar.
----------------------------------------------------------------------------------------------------------------------------------------

### Dades del document

Número de DOGV
:   7589

Data del DOGV
:   10-08-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6944


Data del document
:   08-07-2015

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * administració local
    * pla d'urbanisme

Informació pública de la Resolució de 28 d'abril de 2015, de l'Alcaldía, relativa a declaració d'incompliment de l'obligació d'edificar.  
  
 [2015/6944]  
El 28 d'abril de 2015 es va dictar la Resolució de l'Alcaldia número 317/2015 sobre declaració d'incompliment del deure d'edificar que literalment diu:  
  
«Resolució de l'alcalde president  
Per la Resolució d'Alcaldia número 4, de 3 de gener de 2013, es va resoldre:  
«Primer  
Desestimar les al·legacions de la mercantil Prodaemi, SL, i la seua sol·licitud de pròrroga de la llicència i, consegüentment, declarar formalment la caducitat de la llicència concedida per Resolució de la regidoria delegada d'Urbanisme número 717, de 30 de novembre de 2006, a la mercantil Prodaemi, SL, per a la construcció de dos blocs de 148 vivendes, dúplex i apartaments i semisoterrani d'aparcament en les parcel·les 19-1, 19-3 i 19-4 de l'illa 19 de l'àrea de repartiment SU.9 Platja, amb els efectes legalment establits i amb l'advertiment exprés que per a poder acabar l'obra haurà de sol·licitar i obtindre una nova llicència urbanística, i que si no l'obtinguera en el termini d'un any des d'esta notificació, o que si la sol·licitara però li fóra denegada, s'acordarà la subjecció de l'obra al règim d'edificació forçosa.»  
  
Vist que l'edifici va quedar inacabat, que en els últims anys per a salvaguardar la seguretat de les persones davant la inactivitat i passivitat de la propietat ha calgut dictar ordes d'execució i imposar multes coercitives (resolucions d'alcaldia 758, 879, 989/2013 i 32/2014) i que fins i tot es va haver d'acudir a l'execució subsidiària per a l'adopció de les mesures mínimes de seguretat per a les persones (Resolució d'Alcaldia núm. 255/2014).  
Vist que, d'acord amb l'informe emés per l'arquitecte tècnic municipal, de 28 d'abril de 2015, l'edifici no reunix les condicions adequades de seguretat, salubritat, ornament públic i decor per estar inacabat i en estat d'abandó.  
Vist que han transcorregut més de dos anys des de la declaració de caducitat de la llicència d'obres i que fins ara encara no s'ha sol·licitat llicència nova per a la finalització de l'edifici.  
Considerant que les obligacions i els efectes que es deriven de l'extinció del dret a edificar els regulen principalment la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, i el Reial Decret Legislatiu 2/2008, de 20 de juny, pel qual s'aprova el text refós de la Llei de Sòl.  
  
Considerant l'apartat 4 de l'article 225 de Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge (d'ara endavant LOTUP), que establix:  
«La declaració de caducitat extingirà la llicència, i no es podran iniciar ni prosseguir les obres si no se sol·licita i s'obté una nova llicència ajustada a l'ordenació urbanística en vigor. Si l'obra o instal·lació quedara inacabada o paralitzada, després de la declaració de caducitat podrà dictar-se una orde d'execució per a culminar els treballs imprescindibles per a assegurar la seguretat, la salubritat i l'ornament públic de l'obra interrompuda. Quan haja transcorregut un any des de la declaració de caducitat, l'obra inacabada podrà subjectar-se al règim d'edificació forçosa.  
Considerant el que establix l'article 184 de la LOTUP:  
  
«1. Transcorregut el termini per a iniciar o acabar l'edificació pel propietari, conforme a l'article 179 d'esta llei, sense que s'haja complit l'obligació urbanística, l'Administració podrà declarar l'incompliment del deure d'edificar notificant als interessats esta declaració i la proposta d'inclusió dels béns afectats en el règim d'edificació forçosa, inscrivint-los en el Registre Municipal de Solars i Edificis a Rehabilitar.  
  
2. Els propietaris afectats disposaran, en tot cas, del termini d'un mes, comptat des de la notificació, per a oposar-s'hi. Transcorregut este termini o presentada l'oposició pel propietari, l'Administració resoldrà sobre l'aplicació del règim d'edificació forçosa comunicant-ho, si és el cas, al registre de la propietat perquè s'hi inscriga.  
  
3. El règim d'edificació forçosa legitima qualsevol persona física o jurídica, amb capacitat suficient, per a promoure un programa d'actuació per a l'edificació del solar, i es donarà audiència al propietari pel termini d'un mes.  
4. Vençut el termini d'audiència al propietari l'ajuntament podrà tramitar un programa d'actuació aïllada encaminat a l'edificació del solar o a l'actuació sobre l'edifici, fins i tot contra l'oposició del propietari, i llevat que tinga concert amb el promotor, s'executaran per expropiació.  
  
5. Si no hi ha iniciatives de programa d'actuació aïllada o d'alternatives tècniques acceptables per a l'execució, el solar podrà ser objecte de venda forçosa en pública subhasta. L'adquirent ha de comprometre's i garantir l'inici de l'edificació en el termini d'un any inscrivint el compromís en el registre de la propietat.  
6. Les expropiacions derivades de les previsions d'este article s'ajustaran a les regles especials per incompliment de la funció social de la propietat regulades en l'article 103 d'esta llei.  
7. Les mateixes regles d'este article són aplicables a l'incompliment reiterat d'una orde d'execució per a la rehabilitació, conservació o intervenció en un edifici.»  
Considerant que l'obra està inacabada i paralitzada més de dos anys des de la declaració de caducitat i que esta circumstància, d'acord amb els preceptes al·ludits, comporta la subjecció de l'immoble al règim d'edificació forçosa.  
Considerant que d'acord amb l'article 103 de la LOTUP «l'incompliment dels deures d'edificació o rehabilitació o altres incompliments de la funció social de la propietat que preveu esta llei, habilitarà per a l'expropiació de la finca de l'incomplidor amb deducció, si és el cas, de fins al 50 per cent d'aprofitament que hauria de considerar-se en el preu just si no hi concorregués tal circumstància».  
  
Considerant també els articles 36 i 37 del Reial Decret Legislatiu 2/2008, de 20 de juny, pel qual s'aprova el text refós de la llei de Sòl.  
  
Considerant l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, seran de compte de l'incomplidor tots els gastos derivats de la tramitació d'este procediment. El seu import, juntament amb el dels danys i perjuís que s'hagueren pogut ocasionar, podrà fer-se efectiu pel procediment de constrenyiment.  
  
Considerant que en l'acord plenari de 18 d'abril de 2013 es va crear el Registre Municipal de Solars i Edificis a Rehabilitar i es va aprovar l'ordenança reguladora del Registre Municipal de Solars i Edificis a Rehabilitar, i que la seua aprovació definitiva va ser publicada en el Butlletí Oficial de la Província de València número 155, de 2 de juliol de 2013.  
Vist l'informe amb proposta de resolució emés per l'advocat col·legiat de l'ICAV 11554 el 28 d'abril de 2015.  
Considerant que l'òrgan competent per a l'adopció d'esta resolució és l'alcalde en virtut de l'article 21.1, lletra j, de la Llei 7/1985, de 2 d'abril, Reguladora de les Bases de Règim Local, resolc:  
  
  
Primer  
Iniciar el procediment per a la declaració d'incompliment de deure d'edificar dels immobles entre els carrers Costera, Cantarranas, la Safor i Lepant, parcel·les 19-1, 19-3 i 19-4 de l'illa 19 de l'àrea de repartiment SU.9 Platja de la Pobla de Farnals, que comprén les finques registrals 11383 a 11163 i 12020 a 13221 del Registre de la Propietat de Puçol i la seua subjecció al règim d'edificació o rehabilitació forçosa.  
  
  
Segon  
Obrir un termini d'audiència d'un mes, comptat des d'esta notificació, perquè els propietaris i la resta de titulars de béns i drets afectats puguen oposar-se a la declaració d'incompliment del deure d'edificar de les citades finques registrals i la seua subjecció al règim d'edificació forçosa.  
Tercer  
Igualment i per igual termini obrir un període d'informació pública a comptar des de l'última publicació de l'edicte en què s'anuncie este tràmit, realitzada en el Diari Oficial de la Comunitat Valenciana i en un diari d'àmplia difusió en el municipi, perquè qualsevol persona interessada puga formular les al·legacions que crega oportunes.  
  
Quart  
Advertir expressament tots els propietaris i interessats que quan hagen passat els terminis indicats d'audiència i informació pública sense que s'hi hagen formulat al·legacions, o que si se n'hagueren formulat foren desestimades, es declararà l'incompliment de deure d'edificar dels immobles entre els carrers Costera, Cantarranas, la Safor i Lepant, parcel·les 19-1, 19-3 i 19-4 de l'illa 19 de l'àrea de repartiment SU.9 Platja de la Pobla de Farnals, que comprén les finques registrals 11544 a 11361 i 12285 a 13071 del Registre de la Propietat de Puçol i la seua subjecció al règim d'edificació forçosa, i s'inclouran en el Registre Municipal de Solars i Edificis a Rehabilitar i es comunicarà al registre de la propietat perquè s'hi inscriguen.  
  
  
Quint  
Igualment, i als efectes de l'article 184 de la LOTUP, advertir que l'incompliment del deure d'edificar dels immobles referits i la seua subjecció al règim d'edificació forçosa legitima que qualsevol persona física o jurídica, amb capacitat suficient, puga formular un programa d'actuació per a l'edificació o actuació sobre el solar i/o edifici, i que vençut el termini d'audiència concedit als propietaris, l'ajuntament podrà tramitar un programa d'actuació aïllada encaminat a l'edificació o actuació sobre el solar i/o edifici, fins i tot contra l'oposició dels propietaris, i llevat que tinguen concert amb el promotor, s'executarà per expropiació.  
A falta d'iniciatives de programes d'actuació aïllada o d'alternatives tècniques acceptables per a l'execució, els immobles afectats podran ser objecte de venda forçosa en subhasta pública, i les expropiacions derivades com a conseqüència de la declaració d'incompliment s'ajustarien a les regles especials previstes en l'article 103 de la LOTUP.  
  
  
Sext  
Advertir també que seran a càrrec dels propietaris incomplidors tots els gastos derivats de la tramitació d'este procediment. El seu import i el dels danys i perjuís que s'hagueren pogut causar es faran efectius pel procediment de constrenyiment, com determina l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
  
Tot això als efectes d'obrir termini d'audiència, pel període d'un mes, perquè els propietaris i la resta de titulars de béns i drets afectats puguen oposar-se a la declaració d'incompliment del deure d'edificar de les finques registrals citades i la seua subjecció al règim d'edificació forçosa. I tot a comptar des de la publicació de l'edicte en què s'anuncie este tràmit.  
  
La Pobla de Farnals, 8 de juliol de 2015.- L'alcalde president: Enric Palanca Torres.